Diari Oficial de la Generalitat Valenciana


Sumari del DOGV 1570, del 21-06-1991 (1991/821718)

RESOLUCIÓ de 2 de maig de 1991, de la Universitat d'Alacant, per la qual es convoca al concurs de places dels cossos docents universitaris.
-------------------------------------------------------------------------------------------------------------------------------------------

### Dades del document

Número de DOGV
:   1570

Data del DOGV
:   21-06-1991

Secció del DOGV
:   AUTORITATS I PERSONAL

Número del document
:   1991/821718


Data del document
:   02-05-1991

Organisme emissor
:   Universitat d'Alacant

Tipus de document
:   Resolució

RESOLUCIO de 2 de maig de 1991, de la Universitat d'Alacant, per la qual es convoca al concurs de places dels cossos docents universitaris.  
Aprovat l'Estatut de la Universitat d'Alacant pel Decret 107/1985, de 22 de juliol (Diari Oficial de la Generalitat Valenciana de 26 de setembre), i segons que disposa l'art. 38.2 de la Llei 11/1983, de 25 d'agost, i l'art. 2.4 del Reial Decret 1888/1984, de 26 de setembre, aquest Rectorat resol convocar al concurs de les places que es relacionen en l'annex I d'aquesta resolució, d'acord amb les bases següents:  
Primera. Aquests concursos es regiran pel que disposen la Llei 11/1983, de 25 d'agost (Butlletí Oficial de l?Estat de 1'1 de setembre); el Reial Decret 1888/1984, de 26 de setembre, (Butlletí Oficial de l?Estat de 26 d'octubre); el Reial Decret 1427/1986, de 13 de juny (Butlletí Oficial de l?Estat d'11 de juliol): l?Ordre de 28 de desembre de 1984 (Butlletí Oficial de l?Estat de 16 de gener de 1985), i en allò no previst, per la legislació general de funcionaris civils de l?Estat.  
Segona. Per a l'admissió a aquests concursos es requereixen els requisits generals següents:  
a) Tenir la nacionalitat espanyola.  
b) Haver fet 18 anys i no haver fet els seixanta-cinc.  
c) No haver estat separat, mitjançant expedient disciplinari, del servei de l?Estat o de l'administració autònoma, institucional o local, ni trobar-se inhabilitat per a l?exercici de les funcions públiques. .  
d) No patir malaltia ni defecte físic o psíquic que impedesca l?exercici de les funcions corresponents al professorat de la universitat.  
Tercera. Hauran de complir, a més, les condicions acadèmiques específiques que tot seguit s'assenyalen:  
a) Per a concursar a les places de catedràtic d'universitat, estar en possessió del títol de doctor i complir les condicions assenyalades en l'article 4, apartat 1, lletra c) del Reial Decret 1888/1984, de 26 de setembre.  
b) Per a concursar a les places de professor titular d'universitat, estar en possessió del títol de doctor i complir les condicions assenyalades en l'article 37, apartat 4, de la Llei 11/1983, de 25 d'agost.  
c) Per a concursar a les places de catedràtic d'escola universitària, estar en possessió del títol de doctor.  
d) Per a concursar a les places de professor titular d'escola universitària, estar en possessió del títol de llicenciat, arquitecte o enginyer.  
Quarta. Les persones que desitgen prendre part en el concurs trametran la sol·licitud corresponent al Rector de la Universitat d'Alacant, per qualsevol dels procediments establerts en la Llei de Procediment Administratiu, en el termini de vint dies hàbils a partir del dia següent a aquell en què tindrà lloc la publicació oficial d'aquesta convocatòria en el Butlletí Oficial de l?Estat, mitjançant instància segons el model formalitzat (publicat a l'annex II de la Resolució de 18 d'abril de 1985 de la Secretaria d'Estat d'Universitats i Investigació en el Butlletí Oficial de l?Estat núm. 102, de 29 d'abril de 1985), complimentada adientment, junt amb els documents que acrediten reunir els requisits per a participar en el concurs. D'acord amb l'article 5.1., del Reial Decret 1427/1986, la concurrència d'aquests requisits haurà d'estar referida sempre a una data anterior a la d'expiració del termini fixat per a sol·licitar la participació en el concurs.  
Els aspirants hauran de justificar haver fet l'ingrés en la Caixa d'Estalvis Provincial d'Alacant, clau Sica 1782.760.1, oficina Universitat, número 4425.356.177139-0 Docent, la quantitat de 1.500 pessetes, en concepte de drets (400 pessetes per formació d'expedient i 1.100 pessetes en concepte de drets d'examen), adjuntant a la sol·licitud el resguard acreditador de l'ingrés, amb la referència del número del concurs.  
Cinquena. Acabat el termini de presentació de sol·licituds, el Rector de la Universitat d'Alacant, per qualsevol dels procediments establerts en la Llei de Procediment Administratiu, trametrà a iots els aspirants la relació completa de persones admeses i excloses, indicant-hi les causes d'exclusió. Contra aquesta resolució, les persones interessades podran reclamar davant el Rector en el termini de quinze dies hàbils comptadors des del següent al de la notificació de la relació de persones admeses i excloses. Resoltes les possibles reclamacions, la relació esmentada adquirirà la condició de definitiva.  
Sisena. El president de la comissió, dins el termini habilitat reglamentàriament per a la constitució, dictarà una resolució que haurà de ser notificada a totes les persones interessades amb una antelació mínima de quinze dies naturals respecte de la data de l'acte per al qual són citades, convocant a:  
a) Tots els membres titulars de la comissió i, si escau, als suplents necessaris per a efectuar l'acte de constitució d'aquesta.  
b) Tots els aspirants admesos a participar en el concurs per a realitzar l'acte de presentació dels concursants, senyalant el dia, l'hora i el lloc per a la realització de l'acte.  
Setena. A l'acte de presentació els concursants lliuraran al president de la comissió la documentació assenyalada als articles 9 i 10 del Reial Decret 1888/1984, de 26 de setembre, modificat pel Reial Decret 1427/1986, de 13 de juny, si escau, segons que es tracte de concurs o concurs de mèrits.  
Vuitena. Les persones proposades per a la provisió de les places hauran de presentar a la Secretaria General de la Universitat, en el termini de quinze dies hàbils següents al de concloure l'actuació de la comissió, per qualsevol dels mitjans senyalats a l'art. 66 de la Llei de Procediment Administratiu, els documents següents:  
a) Fotocòpia del Document Nacional d'Identitat.  
b) Certificat mèdic oficial de no patir malaltia ni defecte físic o psíquic per a l?exercici de les funcions corresponents a professorat d'universitat, expedida per la direcció provincial o conselleria, segons que hi corresponga, competents en matèria de sanitat.  
c) Declaració jurada de no haver estat separada de l'administració de l?Estat, institucional o local, ni de les administracions de les comunitats autònomes, en virtut d'expedient disciplinari, i de no trobar-se inhabilitada per a l?exercici de la funció pública.  
Les persones que tinguen la condició de funcionaris públics de carrera estaran exemptes de justificar aquests documents i requisits, havent de presentar un certificat del ministeri o organisme de què depenguen, acreditatiu de la seua condició de funcionaris i de totes aquelles circumstàncies que consten a la fulla de serveis.  
Alacant, 2 de maig de 1991. - El Rector: Francisco Ruiz Bevià.  
ANNEX I  
Concurs número: 218  
Tipus de concurs: concurs  
Nombre de places: una  
Cos a què pertany la plaga: catedràtics d'universitat (A-500)  
Àrea de coneixement: estadística i investigació operativa  
Departament: Matemàtiques i Estadística  
Activitats a realitzar: docència i investigació en anàlisi de sistemes  
i bioestadística per a ciències biològiques  
Concurs número: 219  
Tipus de concurs: concurs  
Nombre de places: una  
Cos a què pertany la plaga: professors titulars d?universitat (A-460)  
Àrea de coneixement: dret mercantil  
Departament: Estudis jurídics de l?Estat i de l?empresa  
Activitats a realitzar: docència i investigació en dret mercantil  
Concurs número: 220  
Tipus de concurs: concurs  
Nombre de places : una  
Cos a què pertany la plaga: catedràtics d'universitat (A-511)  
Àrea de coneixement: petrologia i geoquímica  
Departament: Ciències ambientals i recursos naturals  
Activitats a realitzar: docència i investigació en petrologia i geologia de la Facultat de Ciències  
Concurs número: 221  
Tipus de concurs: concurs  
Nombre de places: una  
Cos a què pertany la plaga: professors titulars d?escola universitària  
(A-509)  
Àrea de coneixement: dret financer i tributari  
Departament: Disciplines econòmiques i financeres  
Activitats a realitzar: docència en dret financer i tributari